b'\n_START_ARTICLE_\nDay out\n_START_SECTION_\nO Skupini\n_START_PARAGRAPH_\nSkupino Day Out sestavlja \xc5\xa1est \xc4\x8dlanov. Prve resnej\xc5\xa1e nastope so imeli leta 2001, poleti 2003 pa so pri\xc4\x8deli s snemanjem prvenca Retro forte, ki je iz\xc5\xa1el dve leti kasneje._NEWLINE_Njihov slog nekateri primerjajo s skupino Siddharta; Kljub temu je en od kritikov njihov prvenec ozna\xc4\x8dil za mla\xc4\x8dno in konformisti\xc4\x8dno me\xc5\xa1anico rocka in popa._NEWLINE_Na svojih nastopih poleg avtorskih skladb igrajo tudi priredbe uspe\xc5\xa1nic tujih izvajalcev, najve\xc4\x8d skupine U2, ki sodi med njihove vzornike. V \xc4\x8dasu svoje aktivnosti so nastopili na ve\xc4\x8d festivalih in drugih prireditvah, med drugim so si prek predizbora za neuveljavljene izvajalce pridobili nastop na glavnem odru Rock Oto\xc4\x8dca leta 2005.'